

ที่ มท 0810.3/ว กรมส่งเสริมการปกครองท้องถิ่น

ถนนนครราชสีมา กทม. 10300

มิถุนายน 2564

เรื่อง การจัดโครงการอบรมการจัดทำแผนพัฒนาท้องถิ่นขององค์กรปกครองส่วนท้องถิ่น ประจำปีงบประมาณ พ.ศ. 2564

เรียน ผู้ว่าราชการจังหวัด ทุกจังหวัด (ยกเว้นจังหวัดพังงา บึงกาฬ มุกดาหาร แม่ฮ่องสอน สิงห์บุรี   
และจังหวัดอุทัยธานี)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.3/ว 469 ลงวันที่ 8 มีนาคม 2564

ตามที่กรมส่งเสริมการปกครองท้องถิ่น ขอความร่วมมือจังหวัดแจ้งให้องค์กรปกครอง  
ส่วนท้องถิ่นพิจารณาให้บุคลากรเข้าร่วมโครงการอบรมการจัดทำแผนพัฒนาท้องถิ่นขององค์กรปกครอง  
ส่วนท้องถิ่น ประจำปีงบประมาณ พ.ศ. 2564 ระหว่างวันที่ 5 พฤษภาคม – 23 กรกฎาคม 2564  
ณ โรงแรมเดอะรอยัล ริเวอร์ โฮเทล ถนนจรัญสนิทวงศ์ แขวงบางพลัด เขตบางพลัด กรุงเทพมหานคร รายละเอียดตามที่อ้างถึง นั้น

กรมส่งเสริมการปกครองท้องถิ่นพิจารณาเห็นว่าปัจจุบันสถานการณ์การแพร่ระบาด  
ของโรคติดเชื้อไวรัสโคโรนา 2019 (COVID-19) ระลอกใหม่ ได้แพร่ระบาดไปหลายจังหวัดในทุกภาค  
ของประเทศ เพื่อดำเนินการตามมาตรการป้องกัน และควบคุมการแพร่ระบาดของโรคติดเชื้อไวรัสโคโรนา 2019 (COVID-19) และป้องกันความเสี่ยงจากการติดเชื้อไวรัสโคโรนา 2019 (COVID-19) ได้เลื่อนการจัดโครงการอบรมการจัดทำแผนพัฒนาท้องถิ่นขององค์กรปกครองส่วนท้องถิ่น ประจำปีงบประมาณ พ.ศ. 2564  
ในรุ่นที่ 4 – 5 โดยไม่มีกำหนดจนกว่าสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)  
จะคลี่คลายไปในทางที่ดีขึ้น

จึงเรียนมาเพื่อโปรดทราบ และขอความร่วมมือให้องค์กรปกครองส่วนท้องถิ่นแจ้งบุคลากร  
ที่จะเข้าร่วมการอบรมดังกล่าวทราบด้วย

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานแผนพัฒนาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๒๑๒๒-๔

โทรสาร ๐ ๒๒๔๓ ๒๒๓๐